**N \**

ΔΕΛΤΙΟ ΤΥΠΟΥ

**22 Δεκεμβρίου 2023**

**ΙδΕΚ: €6 εκατ. σε επιχειρήσεις για ανάπτυξη λύσεων σε ενεργειακές προκλήσεις σε συνεργασία με οργανισμούς έρευνας**

Είσαι επιχείρηση και αναζητείς καινοτόμες λύσεις σε ενεργειακές προκλήσεις; Το πρόγραμμα του Ιδρύματος Έρευνας και Καινοτομίας (ΙδΕΚ) «CO-DEVELOP- REPowerEU» εξυπηρετεί τον σκοπό αυτό, προσφέροντας ευκαιρίες χρηματοδότησης €600 χιλιάδων για συνεργασίες επιχειρήσεων με οργανισμούς έρευνας, στις ακόλουθες θεματικές:

* Κλιματική αλλαγή, χαμηλές εκπομπές διοξειδίου του άνθρακα
* Ενσωμάτωση τεχνολογιών ανανεώσιμων πηγών ενέργειας στα ενεργειακά συστήματα
* Λύσεις και τεχνολογίες για τη μείωση του κόστους των τεχνολογιών
* Ανθεκτικότητα και ασφάλεια των ενεργειακών συστημάτων
* Ενσωμάτωση στο δομημένο περιβάλλον - νέα υλικά, λύσεις και τεχνολογίες για κτίρια
* Ενεργειακή απόδοση στη βιομηχανία
* Τεχνολογίες αποθήκευσης Ενέργειας
* Ανανεώσιμα καύσιμα και βιοενέργεια
* Δέσμευση και Αποθήκευση Άνθρακα (CCS) & Δέσμευση και Χρήση Άνθρακα (CCU)
* Ενεργειακά συστήματα μηδενικών καθαρών εκπομπών

Οι ενδιαφερόμενοι μπορούν να βρουν περισσότερες πληροφορίες στον ακόλουθο σύνδεσμο: [**https://www.research.org.cy/codevelop-repowereu-1223/**](https://www.research.org.cy/codevelop-repowereu-1223/)**.** Η υποβολή προτάσεων γίνεται μέσω της πύλης [IRIS](https://iris.research.org.cy/#!/calls) και η καταληκτική ημερομηνία είναι η **29η Φεβρουαρίου 2024.**

Σύμφωνα με τον Γενικό Διευθυντή του Ιδρύματος, κ. Θεόδωρο Λουκαΐδη, «Το πρόγραμμα αυτό, καθώς και άλλα χρηματοδοτικά προγράμματα του ΙδΕΚ, όπως Έρευνα στις Επιχειρήσεις και Διδακτορικό στη Βιομηχανία, συνδράμουν στην επιτάχυνση της πράσινης μετάβασης και ενθαρρύνουν τις επενδύσεις στον ζωτικής σημασίας τομέα της ενέργειας. Οι οργανισμοί έρευνας της χώρας μας διαθέτουν σημαντική τεχνογνωσία, η οποία μπορεί να αξιοποιηθεί παραγωγικά από τις επιχειρήσεις, ενισχύοντας την ανταγωνιστικότητά τους και προβάλλοντας λύσεις σε σημαντικές ανάγκες και προκλήσεις της κοινωνίας».

*Σημειώνεται οι φορείς που θα επιλεγούν για χρηματοδότηση θα έχουν αυτόματα τη δυνατότητα να αξιοποιήσουν τις δωρεάν υποστηρικτικές υπηρεσίες καινοτομίας και τα εργαλεία μεταφοράς γνώσης που προσφέρει το Ίδρυμα.*

*Για περισσότερες πληροφορίες οι ενδιαφερόμενοι μπορούν να επικοινωνούν με το Κέντρο Εξυπηρέτησης Συνεργατών του ΙδΕΚ στο τηλ.: 22205000 ή μέσω email στο* [*support@research.org.cy*](mailto:support@research.org.cy)*.*